**Тэма**: Род назоўнікаў

**Мэта**: садзейнічаць фарміраванню ўяўлення аб назоўніках мужчынскага, жаночага і ніякага роду

**Задачы:**

* пазнаёміць вучняў з родам назоўнікаў
* фарміраваць уменне вызначаць род назоўнікаў;
* узбагачаць слоўнік навучэнцаў;
* развіваць фанематычны слых, мысленне, граматычны лад маўлення вучняў;
* выхоўваць уважлівыя адносіны да старэйшых, для засваення разумення каштоўнасці сям’і як найвялікшага скарба чалавека.

**Абсталяванне:** карткі з заданнямі, малюнкі таты,мамы,дзіця; прэзентацыя да ўроку.

Ход урока

**1.Арганізацыйны момант.(Слайд №2)**

Зараз ты правер, дружок,

Ці гатоў пачаць урок.

Будзем дружна працаваць,

Будзем веды набываць.

Я рада вітаць вас на нашым уроку! Жадаю вялікіх поспехаў усім нам!

**2.** **Актуалізацыя апорных ведаў.**

1. *Арфаграфічная размінка.*

А каб даведацца, аб чым мы будзем гаварыць сёння на ўроку, паспрабуйце адгадаць рэбус: **(Слайд №3-4)**

7я (сям’я)

* Якой часцінай мовы з’яўляецца гэта слова?Што такое назоўнік?
* Вызначце лік назоўніка.

З каго складаецца сям’я? (тата,мама,дзіця) *Малюнкі сям’і вывешваюцца на дошку.*

* Склад сям’і можа быць розным. Гэта не так важна.Галоўнае, каб у сям’і прысутнічалі любоў, павага , узаемаразуменне.

Сям’я – адзін з найвялікшых скарбаў чалавека. Усё пачынаецца з сям’і. Без сям’і чалавек адчувае сябе адзінокім.

*2)**Чыстапісанне.*

А зараз адгадайце, якую літару мы прапішам сёння: гэта літара ужываецца ў слове 2 разы (я)

Колькі гукаў яна абазначае ў першым выпадку? (1) Ахарактэрызуйце яе.(а- галосны, ненаціскны)

У другім выпадку?(2) Якія гэта гукі? (Й- зычны,звонкі,мяккі; а- галосны, націскны)

Калі яшчэ галосныя абазначаюць 2 гукі?

**Яя ая ям ся**

**дружная сям’я**

**3. Паведамленне тэмы і мэт урока.**

Вы ўжо шмат чаго ведаеце пра назоўнік. Але ў назоўніка многа таямніц. І аб адной з іх вы дыведаецеся сёння.

Успомніце, калі ласка, з урокаў рускай мовы, што яшчэ можна вызначыць у назоўніка?(род)

Сфармулюйце тэму ўрока.(род назоўніка)

Мы даведаемся, якога роду бываюць назоўнікі ў беларускай мове. Як вызначаць род назоўнікаў.

**4.Знаёмства з новым матэрыялам.**

Успомніце з рускай мовы, якога роду бываюць назоўнікі?

А каб даведацца, якога роду бываюць назоўнікі ў беларускай мове,прапаную звярнуцца да падручніка. Прачытаем правіла на с.61(вучні чытаюць правіла)

* Якога роду бываюць назоўнікі?
* Якімі словамі іх адрозніваюць?

(Настаўнік звяртаецца да малюнкаў на дошцы, дапаўняе іх словамі-дапаможнікамі і назвамі роду)

**5. Замацаванне ведаў:**

а) першаснае замацаванне

Маці, як сапраўдная гаспадыня, любіць гатаваць ежу. Вось і для нас яна падрыхтавала заданне з назвамі прадуктаў. Давайце дапаможам нашай маці размеркаваць словы ў тры слупкі: м.р., ж.р.,н.р.

Вазьміце на сталах картку №1. Уважліва прачытайце словы, запішыце іх у сшытак, размяркоўвая ў слупкі.(Да дошкі вучні выходзяць па чарзе)

***Картка №1***

***Часнок, капуста, малако, цыбуля, мяса, павідла, булён, пячэнне, морква***

Хто з вас ведае, што такое булён? **(Слайд №5)**

* Булён – нічым не запраўлены мясны адвар.

Прыдумайце сказ з гэтым словам.(Мама зварыла смачны булён.)

Запішам гэты сказ.Вызначым граматычную аснову.

**6.** **Фізкультхвілінка.**

Пятрусь пілуе дрэва з татам.

Наташа корміць куранятаў.

Алена з мамай грады поле.

Падлогу мые ў хаце Толя.

А я дык граю на дудзе –

Няхай работа лепш ідзе!

* Адпачылі,а зараз, як у сапраўднай сям’і, зноў трэба узяцца за працу.

б) трэніровачнае замацаванне

Наш тата вельмі цікавіцца птушкамі. Ён падрыхтаваў для вас заданне пра птушак. Разгарніце падручнік на с.62 пр.104

Паслухайце верш Е.Лось “Птушкі” .

* Які настрой у верша: сур’ёзны ці вясёлы?
* Пра якіх птушак мы прачыталі верш?Назавіце іх.
* Адгадайце,якія птушкі прыляцелі да нас?( **(Слайды №6-11)** Вызначце род назоўнікаў( род назоўнікаў вызначаецца паступова са з’яўленнем назвы птушак на экране)
* А якая птушка з’яўляецца сімвалам нашай краіны?(бусел) **(Слайд №12)**

Якога роду назоўнік бусел?

Утварыце з дапамогай суфіксаў ад слова бусел назву птушкі толькі жаночага роду(бусліха), а зараз ,каб утварылася сям’я, запішыце назву іх птушаня–бусляня. Запішам, што у нас атрымалася і выдзелім усе часткі слоў. (Каля дошцы 1 вучань)

Вось вам яшчэ назвы дзвюх птушак:грак і шпак. **(Слайд №13)**

Заданне па варыянтам:

1. Шпак
2. Грак

Утварыце па ўзоры назвы птушак, выдзеліце часткі слоў.

Праверце, ці так вы выканалі заданне. **(Слайд №14)**

Малайцы!

Працуем далей.

в)творчае замацаванне.

Наша дзіця гуляла са сказамі і словы рассыпаліся….Дапамажыце малому ў яго справе.

Складзіце сказы з дадзеных слоў(заданне па групам)

* сям’я, сабралася, Дружная,абед, на ,кухні, гатаваць
* чысціць, Бацька, моркву,і, цыбулю
* Маці, смачны, гатуе ,суп
* ставіць, Дзяўчынка,кубкі,і,талеркі,стол,на
* Хлопчык,хлеб,духмяны,рэжа
* У, сапраўднай , сям’і, знойдзецца, праца, па ,душы,усім.

Франтальная праверка.Кожная група вывешвае на дошку свой сказ. Давайце зачытаем, якія сказы атрымаліся.

Што можа атрымацца з вашых сказаў?(тэкст)

Чаму вы так вырашылі? Давайце прачытаем сказы ў такім парадку, каб атрымаўся звязны тэкст.

Які загаловак можна даць гэтаму тэксту?

Якая галоўная думка тэксту? (Праца дапамагае аб’яднаць сям’ю)

**7.Самастойная работа**

Зараз члены ўсёй сям’і чакаюць ад вас дапамогі. Бабуля даслала заданні для ўсіх членаў сям’і:

У дзіцяці самае лёгкае заданне, бо ён яшчэ маленькі і не упэўнены ў сваіх ведах, маці атрымала крыху цяжэйшае заданне, а ў бацькі самае складанае заданне, тамушто ён глава сям’і, ён у адказнасці за ўсіх членаў сваёй сям’і.

Выберыце сабе заданне па сваіх здольнасцях: калі вы не ўпэўнены ў сваіх ведах – дапамажыце выканаць заданне дзіцяці, калі вы ўсё зразумелі на ўроку, але яшчэ засталіся пытанні – дапамажыце маці, а калі вы ўпэўнены ва ўсім – дапамагайце тату.

Рознаўзроўневыя заданні:

**1 узровень** – дзіця (пр.103 у падручніку)

**2 узровень** – мама

*Спісаць, у выдзеленых назоўніках абазначыць род. У другім сказе падкрэсліць дзейнік і выказнік.*

**Чалавек** без сям’і, што **птушка** без крылаў. **Сэрца маці** лепш за ўсё грэе. Дарагая тая **хатка**, дзе радзіла мяне **матка**.

**3 узровень** – тата

*Спішыце ўрывак з беларускай народнай казкі “Як кот звяроў напалохаў”. Падкрэсліце назоўнікі і вызначце іх род.*

Жыў дзед і баба. І быў у іх кот. Раз кот пайшоў у лес на паляванне і заблудзіўся.

**8..Падвядзенне вынікаў урока.**

Вось і заканчваецца наш урок. Давайце хуценька праверым, ці добра вы зразумелі новы матэрыял. Я буду чытаць сказы: калі вы згодныя са мной, стаўце ў сшытку +, а калі не згодны-.

1. Назоўнікі адказваюць на пытанні **хто?што?**
2. Назоўнікі бываюць мужчынскага, жаночага, дзіцячага роду.
3. Да назоўнікаў жаночага роду трэба падстаўляць словы “яно,маё”.
4. Да назоўнікаў мужчынскага роду трэба падстаўляць словы “ён,мой”.
5. Назоўнік СОНЦА ніякага роду.

Адказы праверце на экране **(Слайд №15)**

У каго няма памылак? Малайцы.

А зараз пастаўце сабе ў сшытку адзнаку за працу на ўроку, а я праверу вашы сшыткі і пастаўлю сваю адзнаку.

**9.Дамашняе заданне.**

Пр.107,правіла.

Дома вы павінны будзеце да прапанаваных назоўнікаў м.р. падабраць назоўнікі ж.р.: дзядуля – бабуля, тата- …

**10.Рэфлексія**

У вас на партах ляжаць сонейкі і хмаркі. Калі ў вас добры настрой, вы ўсё зразумелі на ўроку, то падыміце ўверх сонейкі. Калі ж вы нечым засмучаны, не ўсё атрымалася, то падыміце хмаркі. **(Слайд №16)**

* Калі скласці разам усе вашы сонейкі, то атрымаецца прыгожае, цёплае,ласкавае сонца. Але ў кожнай сям’і бываюць дні, калі хмаркі засцілаюць сямейнае неба. Але не засмучайцеся – гэта зусім ненадоўга, вось-вось выгляне сонейка з вашых усмешак, з вашых перамог, з вашых добрых учынкаў, з вашых выдатных адзнак у школе – і закрые ўсе хмаркі. Памятайце, што вы для бацькоў і ёсць гэта сонейка, якое праганяе з сямейнага небасхілу ўсе хмары.

Дзяржаўная ўстанова адукацыі “Гімназія імя І.М.Ерашова г.Лепеля”

**Урок беларускай мовы ў 3 класе  
тэма: Род назоўнікаў**

Падрыхтавала:

Сільвановіч Таццяна Уладзіміраўна,

настаўнік першай катэгорыі

Лепель,2018